17. srpnja u Domovinskom ratu

**Domovinski rat po nadnevcima**: 17. srpnja u Domovinskom ratu.

- Savez komunista Srbije promijenio ime u Socijalistička partije Srbije, a za prvog predsjednika stranke na osnivačkom kongresu u Beogradu izabran Slobodan Milošević.

- Na susretu delegacija Bosne i Hercegovine i Hrvatske u Zagrebu, hrvatski predsjednik dr. Franjo Tuđman istaknu da Hrvatska poštuje suverenitet BiH.

- Predsjednik Tuđman donio odluku o osnivanju i imenovanju članova Kriznog štaba.

- Članovi jugoslavenskog Predsjedništva iz Hrvatske, Slovenije, Bosne i Hercegovine, te Makedonije sastali se na Brijunima, dok se ostatak Predsjedništva sastao u Beogradu.

- Dr. Franjo Gregurić postao hrvatski premijer.

- Hrvatski policajac Josip Žulj i **fratar Mile Mamić** ubijeni prilikom terorističkog granatiranja okolice Zadra.

- Srpski teroristi oteli petoricu mještana banijskog sela Dragotinci.

- Ubijen seljak Ilija Petrović iz sela Maja pokraj Gline.

**- Slomite agresora - stoji u apelu predsjednika Hrvatske akademije znanosti i umjetnosti (HAZU) Ivana Supeka Vijeću sigurnosti, svim organizacijama UN, te svim akademijama s kojima HAZU surađuje i svjetskoj javnosti.**

- U povodu beogradskih suđenja hrvatskim braniteljima, u Ministarstvu informiranja Hrvatske ističu da se sudi borcima suverene države, članice UN i drugih međunarodnih organizacija, pred sudovima nepriznate države i to za "zločin" učinjen protiv države koja više ne postoji.

**- U Cazinskoj Krajini, prema informaciji bihaćkog Crvenog križa, od gladi umrlo 150 ljudi.**

- Britanski ministar za prekomorsku pomoć Lynda Chalker osudila Srbe u BiH, nazvavši ih javno ratnim zločincima.

- Lord Carrington prebacuje trećeg dana londonskih pregovora o BiH odgovornost za neuspjeh na Muslimane.

- Italija spremna podržati program "jugoslavenskog" premijera Panića pod uvjetom da traži putove mira i osudi nasilje, izjavio talijanski ministar vanjskih poslova Enzo Scotti.

- U Erdutu između hrvatske Vlade i lokalnih srpskih vlasti iz Knina potpisan ugovor kojim se omogućuje neometan nastavak postavljanja pontonskog mosta na Maslenici.

- I treću noć zaredom Karlovčani morali u skloništa pred četničkim projektilima.

- Muslimani žestoko topnički i pješački napadaju na područja novotravničke općine, te Žepča i Busovače.

- "Otvaranje Masleničkog mosta zapisano je u diplomatskim dnevnicima kao jedna od najopasnijih svečanosti", javlja britanskoj javnosti Adrian Brown iz Zagreba.

- Na Brijunima održan trojni sastanak predsjednika Hrvatske, Turske i BiH - Tuđmana, Demirela i Izetbegovića - potpisana trostrana brijunska izjava u kojoj je dana puna potpora uspostavi konfederacije između Federacije BiH i Republike Hrvatske, te puna podrška planu kontaktne skupine, uz poziv srpskoj strani da bez uvjeta i odgađanja prihvati plan.

- Na zasjedanju Zastupničkog doma o zaštitnim snagama UN-a u Hrvatskoj burna reagiranja zastupnika na izlaganje Milana Đukića iz Srpske narodne stranke, koji je tražio za Srbe u Hrvatskoj, kao uvjet reintegracije okupiranih područja, posebne koncesije.

- U Saboru Republike Hrvatske usvojena **Rezolucija o mandatu mirovnih snaga Ujedinjenih naroda (UNPROFOR) na području Republike Hrvatske**, u kojoj se utvrđuje da mirovne snage nisu ispunile gotovo nijedan od ciljeva zbog kojih su u Hrvatskoj, te se od njih zahtijeva da stanu na hrvatske granice.

- Predstavnici glavnog tajnika UN-a za bivšu Jugoslaviju Yasushi Akashi i Thorvald Stoltenberg razgovarali u Beogradu sa Slobodanom Miloševićem o "humanitarnim posljedicama" srpskog osvajanja Srebrenice, te o stanju u Žepi, Goraždu i Sarajevu.

- Ministar vanjskih poslova RH Granić u posjetu Iranu, koji očekuje od susreta Tuđman-Izetbegović jačanje Federacije BiH i njezino snažno vezivanje uz Hrvatsku.

- Za "pad" zapadne Slavonije "državna komisija RSK" krivcem proglasila vođu pobunjenih Srba u Hrvatskoj Milana Martića.

- Nakon tri godine, četnici topništvom napali Osijek i tom prilikom ubili troje ljudi, a osam ranili.

- Jedan od potpredsjednika Draškovićeva SPO-a B. Pejčić pozvao za vrijeme zasjedanja srbijanskog parlamenta poslanike da minutom šutnje odaju počast u povodu 50-godišnjice strijeljanje četničkog generala Dragoljuba Mihailovića, što su svi zastupnici i učinili.

- Hrvatska primljena u članstvo Europske organizacije za sigurnost zračne plovidbe - Eurocontrola.

- Holbrooke u Beogradu zatražio od Miloševića da ispuni obveze preuzete u Daytonu, te da ukloni s vlasti Karadžića i Mladića.

- OESS objavio posjed i ograničenja oružja u Hrvatskoj, BiH i "SRJ".

- Istražitelji ICTY-ja iskopali iz masovne grobnice u Cerskoj 86 tijela Bošnjaka.

## Izvori

* Hrvatski informativni centar *Hrvatski spomenar: 11. srpnja - 20. srpnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.